ZIGA วิ่งต่อ 8% จ่อบุ๊คธุรกิจ “เหมืองขุดบิทคอยน์” ดันรายได้ปีนี้โต 30%
ZIGA วิ่งต่อ 8% จ่อบุ๊คธุรกิจ “เหมืองขุดบิทคอยน์” 400 เครื่อง ไตรมาส 1 พร้อมสร้าง New S-Curve คาดดันรายได้ปีนี้โต 30%
ZIGA วิ่งต่อ 8% จ่อบุ๊คธุรกิจ “เหมืองขุดบิทคอยน์” 400 เครื่อง ไตรมาส 1 พร้อมสร้าง New S-Curve คาดดันรายได้ปีนี้โต 30%
12 เม.ย. 2565

ผู้สื่อข่าวรายงานว่าวันนี้ (12 เม.ย. 2565) ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 10:06 น. อยู่ที่ระดับ 10.60 บาท เพิ่มขึ้น 0.80 บาท หรือ 8.16% โดยทำจุดสูงสุดที่ 10.90 บาท และทำจุดต่ำสุดที่ 10.30 บาท ด้วยมูลค่าการซื้อขาย 668.76 ล้านบาท

โดยก่อนหน้า นายศุภกิจ งามจิตรเจริญ ประธานเจ้าหน้าที่บริหาร ZIGA ผนึกกำลังทีมผู้บริหารร่วมให้ข้อมูลในกิจกรรม Opportunity Day ของตลาดหลักทรัพย์ฯ ว่า ล่าสุดบริษัทฯ ได้ติดตั้งอุปกรณ์เหมืองขุดบิทคอยน์เพิ่มไปเรียบร้อยแล้ว 400 เครื่อง ซึ่งคาดจะทำให้ผลงานไตรมาส 1/2565 เติบโตอย่างโดดเด่น
นอกจากนี้บริษัทฯ ตั้งเป้าหมายมีรายได้เติบโตระดับ 15-30% จากปีก่อน โดยยังคงได้รับปัจจัยหนุนจากธุรกิจหลักเดิม จากโครงการขนาดใหญ่ ไม่ว่าจะเป็นโครงการรถไฟฟ้าต่างๆ โรงพยาบาล และโครงการโครงสร้างพื้นฐานของรัฐ เป็นต้น อีกทั้งยังได้เตรียมออกผลิตภัณฑ์ใหม่คือท่อประปาที่คาดว่าจะเข้ามารองรับความต้องการจากลูกค้ากลุ่มเดิมที่มีมากขึ้น
ทั้งนี้บริษัทฯ ยังคงมองหาโอกาสลงทุนนธุรกิจเทคโนโลยีเพิ่มเติม เพื่อต่อยอดธุรกิจขุดเหมืองบิทคอยน์ ซึ่งถือได้ว่าเป็นการสร้าง New S-Curve รองรับการเติบโตในยุคดิจิทัล